আসেলা গুণারত্নে
দোন্দেগেদারা আসেলা সম্পদ গুণারত্নে (সিংহলি: අසේල ගුනරත්න; জন্ম: ৮ জানুয়ারি, ১৯৮৬) ক্যান্ডিতে জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা দলের পক্ষে সকল স্তরের ক্রিকেটে অংশগ্রহণ করছেন আসেলা গুণারত্নে। আক্রমণধর্মী ডানহাতি ব্যাটসম্যান গুণারত্নে মাঝে-মধ্যে মিডিয়াম পেস বোলিংও করে থাকেন। বর্তমানে তিনি শ্রীলঙ্কা সেনাবাহিনীর অধীনে ৬ষ্ঠ ফিল্ড রেজিমেন্টের ওয়ারেন্ট অফিসার হিসেবে কর্মরত। ক্যান্ডি শ্রী রাহুলা কলেজের প্রাক্তন ছাত্র তিনি।